section_heading: Twin Reverb II
paragraph_text: Model Fender Twin Reverb II proizvodio se od 1982. – 1986. godine, i bio je dostupan u kombinaciji kao "half stack" model (glava i kabinet kao zasebne jedinice), ili kao kombo model s 2 x 12" zvučnicima. Model pojačala je dizajniran (bez tradicionalne vibrato jedinice) i proizveden s ciljem da bude dostojan odgovor sve popularnijim Mesa/Boogie modelima pojačala. Iako svojim izgledom Twin Reverb II podsjeća na eru blackface modela, ova serija modela dizajnom se ipak od njih uveliko razlikuje. Novi elektronički sklop za cijelu seriju ovih modela Fenderovih pojačala dizajnirao je poznati dizajner i konstruktor Paul Rivera, koji je već sa skromnim 60W-im Fender Concertom, i sličnim modelima u tom rasponu, postigao odličnu prodaju. Model Twin Reverb II nastavio je tu tradiciju te postao tražen, i cijenjen proizvod, kod mnogih glazbenika i kolekcionara.